pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-PPP เห็นชอบแผนการจัดทำโครงการร่วมลงทุนรัฐ - เอกชน ปี 2563 - 2570 มูลค่า 1.09 ล้านล้านบาท เพิ่มประสิทธิภาพการให้บริการสาธารณะแก่ประชาชน
วันพฤหัสบดีที่ 16 เมษายน 2563
PPP เห็นชอบแผนการจัดทําโครงการร่วมลงทุนรัฐ - เอกชน ปี 2563 - 2570 มูลค่า 1.09 ล้านล้านบาท เพิ่มประสิทธิภาพการให้บริการสาธารณะแก่ประชาชน
ผลการประชุมคณะกรรมการ PPP ครั้งที่ 1/2563 เมื่อวันพุธที่ 15 เมษายน 2563 ผ่านระบบ VDO Conference ณ กระทรวงการคลัง โดยมีนายอุตตม สาวนายน รัฐมนตรีว่าการกระทรวงการคลัง เป็นประธาน
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 1/2563 เมื่อวันพุธที่ 15 เมษายน 2563 ผ่านระบบ VDO Conference ณ กระทรวงการคลัง โดยมีนายอุตตม สาวนายน รัฐมนตรีว่าการกระทรวงการคลัง เป็นประธาน ซึ่งมีผลการประชุมสรุปได้ดังนี้
1. เห็นชอบแผนการจัดทําโครงการร่วมลงทุน พ.ศ. 2563 - 2570 (แผนการจัดทําโครงการ PPP) ตามมาตรา 12 แห่ง พ.ร.บ. การร่วมลงทุนระหว่างรัฐและเอกชน พ.ศ. 2562 (พ.ร.บ. การร่วมลงทุนฯ ปี 2562) ซึ่งได้นําหลักการสําคัญ รวมถึงนโยบายและทิศทางในการพัฒนาประเทศที่กําหนดไว้ในแผนแม่บทภายใต้ยุทธศาสตร์ชาติ มาใช้เป็นกรอบแนวคิดในการดําเนินการ ทั้งนี้ ในแผนการจัดทําโครงการ PPP มีรายการโครงการที่ประสงค์จะร่วมลงทุนทั้งหมดรวม 92 โครงการ มูลค่าลงทุนรวมประมาณ 1.09 ล้านล้านบาท โดยเป็นโครงการร่วมลงทุนในกลุ่มที่มีความสําคัญและความจําเป็นเร่งด่วน (High Priority PPP Project) จํานวน 18 โครงการ มูลค่าลงทุนรวมประมาณ 472,049 ล้านบาท ทั้งนี้ แผนการจัดทําโครงการ PPP ข้างต้นจะช่วยสร้างความสนใจและดึงดูดให้เอกชนเข้ามาร่วมลงทุนในโครงการร่วมลงทุนภายใต้แผนดังกล่าว เพื่อลดข้อจํากัดการลงทุนจากเงินงบประมาณแผ่นดินและเงินกู้จากภาครัฐ ตลอดจนสามารถเพิ่มประสิทธิภาพในการให้บริการแก่ประชาชนจากความรู้ ความสามารถ ความเชี่ยวชาญ และนวัตกรรมของเอกชนในการให้บริการสาธารณะ
2. คณะกรรมการ PPP ได้เห็นชอบร่างกฎหมายลําดับรองภายใต้ พ.ร.บ. การร่วมลงทุนฯ ปี 2562 ในส่วนที่เกี่ยวข้องกับขั้นตอนการเสนอโครงการและการคัดเลือกเอกชน จํานวนรวม 6 เรื่อง ได้แก่ 1) เรื่อง หลักเกณฑ์และวิธีการรับฟังความคิดเห็นของภาคเอกชน พ.ศ. .... 2) เรื่อง รายละเอียดที่ต้องมีในรายงานการศึกษาและวิเคราะห์โครงการและหลักเกณฑ์ และวิธีการในการนําความเห็นของหน่วยงานของรัฐและภาคเอกชน มาประกอบการพิจารณาจัดทํารายงานการศึกษาและวิเคราะห์โครงการ พ.ศ. .... 3) เรื่อง หลักเกณฑ์ วิธีการ และกรอบระยะเวลาในการเสนอโครงการ พ.ศ. .... 4) เรื่อง หลักเกณฑ์ วิธีการ และเงื่อนไขในการคัดเลือกเอกชน พ.ศ. .... 5) เรื่อง รายละเอียดของร่างประกาศเชิญชวน ร่างเอกสารสําหรับการคัดเลือกเอกชน และสาระสําคัญของร่างสัญญาร่วมลงทุน พ.ศ. .... และ 6) เรื่อง เงื่อนไขสําคัญของสัญญาร่วมลงทุน พ.ศ. .... ทั้งนี้ เพื่อเป็นการกําหนดรายละเอียดแนวทางเพื่อรองรับการดําเนินการตาม พ.ร.บ. การร่วมลงทุนฯ ปี 2562 ในแต่ละเรื่องให้เกิดความชัดเจน และเป็นประโยชน์ต่อการดําเนินการของหน่วยงานของรัฐ
3. คณะกรรมการ PPP ได้วินิจฉัยกรณีที่มีปัญหาเกี่ยวกับการปฏิบัติตาม พ.ร.บ. การร่วมลงทุนฯ ปี 2562 ตามมาตรา 20 (9) ตามที่มีหน่วยงานหารือ ได้แก่ 1) กรณีโครงการให้เอกชนร่วมลงทุนก่อสร้างและบริหารจัดการระบบกําจัดขยะมูลฝอยขององค์การบริหารส่วนจังหวัดนนทบุรี และ 2) กรณีแนวทางการดําเนินการแก้ไขสัญญาร่วมลงทุนโครงการรถไฟฟ้าสายสีชมพู ช่วงแคราย - มีนบุรี
รัฐบาลไทย-ข่าวทำเนียบรัฐบาล-ธ.ก.ส. ร่วม OR เปิดพื้นที่ปันสุขให้เกษตรกรจำหน่ายมะม่วงในพีทีที สเตชั่น [กระทรวงการคลัง]
วันพุธที่ 22 เมษายน 2563
ธ.ก.ส. ร่วม OR เปิดพื้นที่ปันสุขให้เกษตรกรจําหน่ายมะม่วงในพีทีที สเตชั่น [กระทรวงการคลัง]
ธ.ก.ส. ร่วม OR เปิดพื้นที่ปันสุขให้เกษตรกรจําหน่ายมะม่วงในพีทีที สเตชั่น
ธ.ก.ส. ร่วมกับ OR เปิด “พื้นที่ปันสุข” ช่วยเหลือเกษตรกรฝ่าวิกฤต COVID-19 พร้อมเชิญชวน พี่น้องประชาชนร่วมอุดหนุนมะม่วงน้ําดอกไม้สีทองเกรดส่งออก กล่องละ 5 กิโลกรัม ราคา 150 บาท และกล่องละ 10 กิโลกรัม ราคา 300 บาท ปริมาณรวมกว่า 6 ตัน โดยจําหน่ายในสถานีบริการน้ํามันพีทีที สเตชั่น 10 แห่ง ในพื้นที่กรุงเทพฯ และนนทบุรี เริ่ม 22 เมษายนนี้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.)เปิดเผยว่า จากสถานการณ์การแพร่ระบาดของเชื้อไวรัส COVID-19 ทําให้การจําหน่ายสินค้าในภาคเกษตร โดยเฉพาะผลไม้ตามฤดูกาล เช่น มะม่วงที่ไม่สามารถส่งออกไปยังต่างประเทศได้ เพื่อเป็นการช่วยเหลือและบรรเทาความเดือดร้อนของเกษตรกรผู้ปลูกมะม่วง ธ.ก.ส. จึงได้ร่วมมือกับ บริษัท ปตท. น้ํามันและ การค้าปลีก จํากัด (มหาชน) หรือ OR เปิด “พื้นที่ปันสุข” รวมพลังสร้างรอยยิ้มเกษตรกรไทยจัดสรรพื้นที่ให้เกษตรกรจากจังหวัดเชียงใหม่ ขอนแก่น อุดรธานี ชัยภูมิ พิษณุโลก และนครราชสีมา นํามะม่วงน้ําดอกไม้ สีทองเพื่อการส่งออกมาวางจําหน่าย ปริมาณรวมกว่า 6 ตัน ณ สถานีบริการน้ํามันพีทีที สเตชั่น จํานวน 10 แห่ง ในพื้นที่กรุงเทพมหานครและจังหวัดนนทบุรี โดยแบ่งขายเป็นกล่องละ 5 กิโลกรัม ราคา 150 บาท และกล่องละ 10 กิโลกรัม ราคา 300 บาท
สําหรับสถานีบริการน้ํามันที่เปิดพื้นที่ให้จําหน่ายมะม่วง แบ่งเป็น พื้นที่กรุงเทพมหานครจํานวน 7 แห่ง ได้แก่ สถานีบริการน้ํามันสวัสดิการ ร.1 รอ ถนนวิภาวดีรังสิต แขวงสามเสน เขตพญาไท บจ.ทีเคที คอมเมอร์เชียล ถนนรามอินทรา แขวงทุ่งสองห้อง เขตหลักสี่ บจ.เทพรักษ์ อินโนเวชั่น ถนนเทพรักษ์ แขวงท่าแร้ง เขตคันนายาว บจ.ปิโตรเลียมน้ํามัน 60/8 ม.4 ถนนรามอินทรา แขวงอนุสาวรีย์ เขตบางเขน บจ.พลังไทยเพื่อไทย 58/8-58/17 ม.12 ถนนเสรีไทย (สุขาภิบาล 2) แขวงคันนายาว เขตคันนายาว สถานีบริการสาขาแยกประชาอุทิศ - ลาดพร้าว ถนนประดิษฐ์มนูธรรม แขวงวังทองหลาง เขตวังทองหลาง และ บจ.ปิโตรเลี่ยมอเวนิว แจ้งวัฒนะ ถนนแจ้งวัฒนะ แขวงทุ่งสองห้อง เขตหลักสี่ และพื้นที่จังหวัดนนทบุรี 3 แห่ง ได้แก่ สถานีบริการน้ํามันพีทีที สเตชั่น สาขาราชพฤกษ์ 3 15/26 ม.1 ถนนราชพฤกษ์ ท่าอิฐ ปากเกร็ด บจ.ประดับดาว กรุ๊ป 97/9 ม.1 ถนนราชพฤกษ์ ท่าอิฐ ปากเกร็ด และ บจ.เจษฎาบดินทร์ออยล์ 92/7 ม.8 ถนนราชพฤกษ์ ท่าอิฐ ปากเกร็ด
“ขอเชิญชวนพี่น้องประชาชน ร่วมอุดหนุนมะม่วงจากเกษตรกร ณ สถานีบริการน้ํามันข้างต้น เพื่อสร้างขวัญกําลังใจในการประกอบอาชีพ และสร้างเศรษฐกิจของประเทศให้แข็งแกร่งอย่างยั่งยืน ทั้งนี้ เริ่มวางจําหน่ายตั้งแต่วันที่ 22 เมษายน 2563 เป็นต้นไป (หรือจนกว่าสินค้าจะหมด) ” นายสมเกียรติกล่าว
รัฐบาลไทย-ข่าวทำเนียบรัฐบาล- คกอช.เห็นชอบ 18 ตัวชี้วัดสำคัญ รองรับกรอบยุทธศาสตร์การจัดการอาหารฉบับใหม่ มุ่งให้ไทยมั่งคงทางอาหารและโภชนาการ เพื่อชาวไทยและชาวโลก
วันศุกร์ที่ 7 กันยายน 2561
คกอช.เห็นชอบ 18 ตัวชี้วัดสําคัญ รองรับกรอบยุทธศาสตร์การจัดการอาหารฉบับใหม่ มุ่งให้ไทยมั่งคงทางอาหารและโภชนาการ เพื่อชาวไทยและชาวโลก
รอง นรม.พล.อ.ฉัตรชัยฯ เป็นประธานการประชุมคณะกรรมการอาหารแห่งชาติ ครั้งที่ 2/2561 เห็นชอบ 18 ตังชี้วัดสําคัญ รองรับกรอบยุทธศาสตร์การจัดการอาหารฉบับใหม่
วันนี้ (6 กันยายน 2561) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกฉัตรชัย     สาริกัลยะ รองนายกรัฐมนตรี เป็นประธานการประชุมคณะกรรมการอาหารแห่งชาติ (คกอช.) ครั้งที่ 2/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมได้พิจารณาและเห็นชอบ ตัวชี้วัดหลัก 18 ตัวชี้วัดสําคัญที่รองรับกรอบยุทธศาสตร์การจัดการด้านอาหารของประเทศไทย) ฉบับที่ 2 (พ.ศ. 2560-2579) ครอบคลุมทั้งภาคเกษตร แปรรูปอาหาร การบริโภคอาหารเพื่อสุขภาวะ และการพัฒนาอย่างยั่งยืน เพื่อให้หน่วยงานต่าง ๆ นําไปพิจารณาจัดทําแผนงาน/โครงการเชิงบูรณาการระหว่างหน่วยงาน ให้เกิดการดําเนินการอย่างเป็นเอกภาพในทิศทางเดียวกันไปอีก 20 ปี ข้างหน้าสู่การบรรลุวิสัยทัศน์ที่ว่า “ประเทศไทยมีความมั่งคงด้านอาหารและโภชนาการ เป็นแหล่งอาหารที่มีคุณภาพสูง ปลอดภัย และมีคุณค่าทางโภชนาการเพื่อชาวไทยและชาวโลกอย่างยั่งยืน”
พร้อมกันนี้ ที่ประชุมได้แต่งตั้งคณะกรรมการเฉพาะเรื่องรวม 4 คณะ ได้แก่ 1) คณะกรรมการขับเคลื่อนด้านความมั่งคงอาหารตลอดห่วงโซ่ 2) คณะกรรมการขับเคลื่อนด้านคุณภาพและความปลอดภัยอาหาร 3) คณะกรรมการขับเคลื่อนยุทธศาสตร์เพื่อสร้างความเชื่อมโยงด้านอาหารและโภชนาการสู่คุณภาพชีวิตที่ดีและ 4) คณะกรรมการขับเคลื่อนด้านการบริหารจัดการให้เป็นกลไกในการกํากับทิศทางการดําเนินงานและเป็นเวทีพูดคุยระหว่างหน่วยงานทุกภาคส่วนในการวาวแผนแผนปฏิบัติงานและแก้ไขปัญหาให้เกิดการปรับปรุงและพัฒนาอย่างต่อเนื่อง รวมทั้งเป็นกลไกการรวมพลังและประสานความร่วมมือในการบริหารจัดการด้านอาหารอย่างมีประสิทธิภาพเพื่อให้เกิดผลสัมฤทธิ์ของเป้าหมายร่วมกันทั้งภาวะปกติและภาวะวิกฤติ
.................................................................
สํานักโฆษก
รัฐบาลไทย-ข่าวทำเนียบรัฐบาล-นายจำนัล เหมือนดำ ผู้แทนพิเศษของรัฐบาล ได้ตรวจเยี่ยมให้กำลังใจแก่ผู้สมัครใจเข้ารับการบำบัดยาเสพติด
วันพฤหัสบดีที่ 20 ธันวาคม 2561
นายจํานัล เหมือนดํา ผู้แทนพิเศษของรัฐบาล ได้ตรวจเยี่ยมให้กําลังใจแก่ผู้สมัครใจเข้ารับการบําบัดยาเสพติด
เมื่อ 19 ธันวาคม 2561 เวลา 10.00น. นายจํานัล เหมือนดํา ผู้แทนพิเศษของรัฐบาล
เมื่อ 19 ธันวาคม 2561 เวลา 10.00น. นายจํานัล เหมือนดํา ผู้แทนพิเศษของรัฐบาล ได้ตรวจเยี่ยมให้กําลังใจแก่ผู้สมัครใจเข้ารับการบําบัดยาเสพติด ณ ค่ายปรับเปลี่ยนพฤติกรรม ของอําเภอสุไหงปาดี จังหวัดนราธิวาสในกองร้อย ตชด.ที่ 447 โดยมี นายรุ่งเรือง ธิมาบุตร นายอําเภอสุไหงปาดีและส่วนราชการให้การต้อนรับ
รัฐบาลไทย-ข่าวทำเนียบรัฐบาล-ยธ. เสริมสร้างความรู้ด้านการอำนวยความยุติธรรมแก่กำนัน ผู้ใหญ่บ้าน เพื่อบริการประชาชน
วันอังคารที่ 21 มีนาคม 2560
ยธ. เสริมสร้างความรู้ด้านการอํานวยความยุติธรรมแก่กํานัน ผู้ใหญ่บ้าน เพื่อบริการประชาชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๖๘/๒๕๖๐
เมื่อวันพฤหัสบดีที่ ๑๖ มีนาคม ๒๕๖๐ เวลา ๑๖.๐๐ น.
ณ ห้องบรรยายโรงเรียนนายอําเภอ
วิทยาลัยการปกครอง อําเภอธัญบุรี จังหวัดปทุมธานี
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๖๘/๒๕๖๐
จัดโดยกรมการปกครอง กระทรวงมหาดไทย
ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
เพื่อเสริมสร้างความรู้ที่ได้รับไปบริหารจัดการเกี่ยวกับการให้บริการประชาชนในพื้นที่
เพื่อให้ประชาชนทุกคนได้รับความเป็นธรรม
ผ่านกลไกผู้นําชุมชนได้อย่างทั่วถึง เท่าเทียม และเสมอภาค
ซึ่งจะนําไปสู่การสร้างความเป็นธรรมลดความเหลื่อมล้ําในสังคมได้อย่างมีประสิทธิภาพมากขึ้น
รัฐบาลไทย-ข่าวทำเนียบรัฐบาล-​นายกรัฐมนตรีสั่งการหน่วยงานที่เกี่ยวข้องเร่งช่วยเหลือคนตกงาน เร่ร่อน ไม่มีที่อยู่อาศัย
วันศุกร์ที่ 24 เมษายน 2563
​นายกรัฐมนตรีสั่งการหน่วยงานที่เกี่ยวข้องเร่งช่วยเหลือคนตกงาน เร่ร่อน ไม่มีที่อยู่อาศัย
​นายกรัฐมนตรีสั่งการหน่วยงานที่เกี่ยวข้องเร่งช่วยเหลือคนตกงาน เร่ร่อน ไม่มีที่อยู่อาศัย
วันนี้ (24 เม.ย. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีสั่งการให้กระทรวงมหาดไทย และกระทรวงการพัฒนาสังคมและความมั่นคงของมนุษย์ ร่วมกับหน่วยงานที่เกี่ยวข้องเร่งให้ความช่วยเหลือประชาชนที่ตกงาน รวมถึงคนเร่ร่อน ไม่มีที่อยู่อาศัย ที่รวมตัวกันอยู่ตามสถานที่ต่าง ๆ โดยให้จัดทําอาหารแจกให้กลุ่มบุคคลเหล่านี้ได้มีอาหารกินครบทุกมื้อ รวมถึงให้จัดทําฐานข้อมูล แนะแนวให้ความช่วยเหลือบุคคลที่ตกงานที่ต้องการจะเดินทางกลับบ้าน
ทั้งนี้ จากการดําเนินการมาตรการป้องกันการแพร่ระบาดของเชื้อไวรัสโควิด-19 ทําให้ประชาชนได้รับผลกระทบ นายกรัฐมนตรีเข้าใจถึงความเดือดร้อนของประชาชนเป็นอย่างดี ยืนยันรัฐบาลจะให้ความช่วยเหลือประชาชนทุกกลุ่มอย่างเต็มที่ พร้อมกับขอความร่วมมือประชาชนที่ต้องการช่วยเหลือในด้านต่าง ๆ ให้ประสานงานกับส่วนราชการในพื้นที่ เพื่อจะได้ปฏิบัติตามมาตรการป้องกันที่กําหนดไว้ต่อไป
-------------------------
รัฐบาลไทย-ข่าวทำเนียบรัฐบาล-EXIM BANK ผนึกความร่วมมือ DITP ส่งเสริมศักยภาพผู้ประกอบการไทยสู่เวทีการค้าการลงทุนในโลกดิจิทัล
วันพุธที่ 12 ธันวาคม 2561
EXIM BANK ผนึกความร่วมมือ DITP ส่งเสริมศักยภาพผู้ประกอบการไทยสู่เวทีการค้าการลงทุนในโลกดิจิทัล
EXIM BANK ลงนาม MOU กับ DITP ผนึกความร่วมมือด้านการสนับสนุนองค์ความรู้และเครื่องมือทางการเงิน เพื่อส่งเสริมศักยภาพผู้ประกอบการไทยให้แข่งขันได้ในโลกการค้ายุคใหม่
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) และนางสาวบรรจงจิตต์ อังศุสิงห์ อธิบดีกรมส่งเสริมการค้าระหว่างประเทศ (DITP) กระทรวงพาณิชย์ ลงนามในบันทึกข้อตกลงความร่วมมือในการส่งเสริมศักยภาพและสนับสนุนผู้ประกอบการไทย ในงานสัมมนา “สูตรสําเร็จจากธุรกิจ SMEs สู่การค้าระหว่างประเทศ” ณ อาคารสถาบันพัฒนาผู้ประกอบการการค้ายุคใหม่ (รัชดาภิเษก) เมื่อวันที่ 12 ธันวาคม 2561 โดย EXIM BANK และ DITP จะบูรณาการข้อมูลเพื่อให้ความรู้ความเข้าใจเชิงลึกด้านการค้าการลงทุนระหว่างประเทศแก่ผู้ประกอบการไทย รวมถึงกลุ่มผู้ประกอบการ Startup รวมทั้งให้การสนับสนุนด้านบริการและเครื่องมือทางการเงินที่จะเริ่มต้นหรือขยายธุรกิจได้อย่างมั่นใจและประสบความสําเร็จ เพื่อส่งเสริมให้ผู้ประกอบการไทยใช้ความสามารถด้านนวัตกรรมผนวกกับการเข้าถึงเทคโนโลยีสารสนเทศในโลกการค้ายุคใหม่ เพิ่มมูลค่าทางธุรกิจและขับเคลื่อนการพัฒนาทางเศรษฐกิจของประเทศ
กรรมการผู้จัดการ EXIM BANK เปิดเผยว่า EXIM BANK และ DITP มีความร่วมมือด้านการส่งเสริมการค้าการลงทุนระหว่างประเทศของผู้ประกอบการไทยมาอย่างต่อเนื่อง โดยใช้ความเชี่ยวชาญขององค์กรเสริมสร้างองค์ความรู้และเครื่องมือทางการเงินให้แก่ผู้ประกอบการไทยพร้อมแข่งขันในตลาดโลก ซึ่งปัจจุบันทิศทางเศรษฐกิจและรูปแบบการค้าการลงทุนของโลกได้เปลี่ยนแปลงไป ธุรกิจพาณิชย์อิเล็กทรอนิกส์ (E-Commerce) เข้ามามีบทบาทเพิ่มมากขึ้น ในปี 2560 E-Commerce ได้สร้างเม็ดเงินหมุนเวียนทั่วโลกราว 2.3 ล้านล้านดอลลาร์สหรัฐ ขยายตัวจากปีก่อนถึง 24.8% EXIM BANK จึงได้พัฒนา e-Trading Platform เชื่อมต่อระบบธนาคารกับการค้าออนไลน์ของโลก ทําให้สามารถให้บริการสินเชื่อและประกันการส่งออกแก่ผู้ประกอบการไทยที่ค้าขายผ่านช่องทางออนไลน์ได้ เป็นไปตามยุทธศาสตร์ของ EXIM BANK ในการส่งเสริมการค้าระหว่างประเทศด้วยช่องทางการค้าออนไลน์อย่างครบวงจร ขณะที่ DITP พัฒนาช่องทางการค้าออนไลน์ภายใต้เว็บไซต์ Thaitrade.com เพื่ออํานวยความสะดวกทางการค้าระหว่างประเทศและการลงทุนในต่างประเทศแก่ผู้ประกอบการไทย
“ในโลกการค้ายุคใหม่ ผู้ประกอบการไทยต้องแข่งขันได้ด้วยนวัตกรรม เทคโนโลยี ประกอบกับข้อมูลข่าวสารที่รู้ทันโลกการค้ายุคใหม่ ตลอดจนมีเครื่องมือทางการเงินที่จะเริ่มต้นหรือขยายกิจการในตลาดการค้าการลงทุนระหว่างประเทศ สามารถก้าวสู่อุตสาหกรรมแห่งอนาคตในโลกดิจิทัลได้อย่างมั่นใจและประสบความสําเร็จในระยะยาว” นายพิศิษฐ์กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายเลขานุการและสื่อสารองค์กร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1141, 1144
รัฐบาลไทย-ข่าวทำเนียบรัฐบาล-สาธิต รวมพลัง “ก้าวท้าใจ ซีซั่น 1” สร้างจุดเปลี่ยนด้านสุขภาพคนไทยทั้งประเทศ
วันพุธที่ 22 มกราคม 2563
สาธิต รวมพลัง “ก้าวท้าใจ ซีซั่น 1” สร้างจุดเปลี่ยนด้านสุขภาพคนไทยทั้งประเทศ
รัฐมนตรีช่วยว่าการกระทรวงสาธารณสุข เปิดกิจกรรม เดิน-วิ่ง “ก้าวท้าใจ ซีซั่น 1” เริ่มต้นที่บุคลากรสาธารณสุข และ อสม. ขอ 60 วัน 60 กิโลเมตร สร้างจุดเปลี่ยนทางสุขภาพของคนไทยทั้งประเทศ
รัฐมนตรีช่วยว่าการกระทรวงสาธารณสุข เปิดกิจกรรม เดิน-วิ่ง “ก้าวท้าใจ ซีซั่น 1” เริ่มต้นที่บุคลากรสาธารณสุข และ อสม. ขอ 60 วัน 60 กิโลเมตร สร้างจุดเปลี่ยนทางสุขภาพของคนไทยทั้งประเทศ
วันนี้ (22 มกราคม 2563) ที่กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดกิจกรรม ก้าวท้าใจ ซีซั่น 1 โดยมี แพทย์หญิงพรรณพิมล วิปุลากร อธิบดีกรมอนามัย ผู้บริหาร บุคลากรกระทรวงสาธารณสุข หน่วยงานภาคีเครือข่ายและประชาชนร่วมกิจกรรม จํานวน 3,000 คน
ดร.สาธิต กล่าวว่า โครงการส่งเสริมการออกกําลังกายด้วยการเดิน – วิ่ง สะสมระยะทาง (virtual run) ก้าวท้าใจ 60 วัน 60 กิโลเมตร เป็นก้าวแรกในการส่งเสริมให้ประชาชนหันมาตระหนักถึงความสําคัญของการออกกําลังกายอย่างจริงจัง ซึ่งเป็นนโยบายสําคัญของกระทรวงสาธารณสุข ที่ขับเคลื่อนและผลักดันการออกกําลังกายในระดับชาติ โดยกิจกรรม เดิน –วิ่ง ก้าวท้าใจ ซีซั่น 1 ครั้งนี้ เป็นจุดเริ่มต้นการก้าวผ่านข้อจํากัดการออกกําลังกาย เน้นให้บุคลากรกระทรวงสาธารณสุขจํานวน 400,000 คน และอาสาสมัครสาธารณสุขประจําหมู่บ้าน (อสม.) จํานวน 1,050,000 คน เป็นต้นแบบด้านสุขภาพ (Health Model) และชักชวนประชาชนร่วมกันออกกําลังกาย โดยนําเทคโนโลยีเข้ามาช่วยให้การออกกําลังกายมีความน่าสนใจ ผ่าน Line แอปพลิเคชั่น เพียงเพิ่มเพื่อน @thnvr ได้ทั้งระบบ IOS และ Android ซึ่งระบบจะทําการบันทึกและประมวลผลการออกกําลังกาย ประเมินดัชนีมวลกาย (BMI) และให้คําแนะนําในการดูแลร่างกายแต่ละบุคคล จะขยายผลสู่ประชาชนทั่วประเทศในระยะต่อไป
“ผมเชื่อมั่นว่า การก้าวท้าใจของคนไทยในครั้งนี้ จะทําให้เกิดการเปลี่ยนแปลงทางด้านสุขภาพ ครั้งใหญ่ ของประเทศ ขอเชิญให้ทุกคนมาร่วมกัน ก้าว...ออกกําลังกายด้วยการเดิน-วิ่ง ท้า...ให้คนไทย บุคลากรกระทรวงสาธารณสุขมาเข้าร่วมกิจกรรมเพื่อสุขภาพที่ดี ร่วมแก้ปัญหา NCDs ไปด้วยกัน และขอใช้ใจ...ในการเริ่มออกกําลังกายอย่างต่อเนื่อง” ดร.สาธิต กล่าว
ด้านแพทย์หญิงพรรณพิมล กล่าวว่า ภายในงานเปิดตัวโครงการก้าวท้าใจ ซีซั่น 1 ประกอบด้วยกิจกรรม Virtual Run ออกกําลังกายคีตะมวยไทย และการเปิดตัว Application Virtual Run ซึ่งผู้ที่สนใจ เข้าร่วม โครงการส่งเสริมการออกกําลังกายเดิน –วิ่ง สะสมระยะทาง (Virtual Run) ก้าวท้าใจ 60 วัน 60 กิโลเมตร สามารถลงทะเบียนผ่าน Line แอปพลิเคชั่น โดยการเพิ่มเพื่อน @thnvr ได้แล้วตั้งแต่วันนี้ถึง 31 มีนาคม 2563 เริ่มนับสะสมระยะจริง 1 กุมภาพันธ์ ถึง 31 มีนาคม 2563 (60 วัน) ประกาศผลและมอบรางวัลประเภท อสม.
ในวันที่ 20 มีนาคม 2563 และประเภท บุคคล ในเดือนเมษายน 2563
*********************************** 22 มกราคม 2563
********************************
รัฐบาลไทย-ข่าวทำเนียบรัฐบาล-นายกรัฐมนตรีมอบหมายสำนักงานหลักประกันสุขภาพแห่งชาติ แก้ไขปัญหาเรื่องสิทธิการรักษาพยาบาลของผู้ประกันสังคม
วันอังคารที่ 25 กรกฎาคม 2560
นายกรัฐมนตรีมอบหมายสํานักงานหลักประกันสุขภาพแห่งชาติ แก้ไขปัญหาเรื่องสิทธิการรักษาพยาบาลของผู้ประกันสังคม
นายกรัฐมนตรีมอบหมายสํานักงานหลักประกันสุขภาพแห่งชาติ แก้ไขปัญหาเรื่องสิทธิการรักษาพยาบาลของผู้ประกันสังคม
วันนี้ (25 กรกฎาคม 2560) เวลา 14.20 น. ณ บริเวณ ห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงกรณีโรงพยาบาลเอกชนหลายแห่งทยอยออกจากระบบ ว่าต้องเข้าใจว่านี้คือปัญหาระบบสาธารณสุขของประเทศไทย ซึ่งเป็นหน้าที่สํานักงานหลักประกันสุขภาพแห่งชาติ (สปสช.) ที่จะต้องหาทางแก้ไขปัญหาเรื่องสิทธิการรักษาพยาบาลของผู้ประกันสังคม โดยในเบื้องต้นผู้ประกันสังคมต้องหาโรงพยาบาลเอกชนที่ใกล้เคียงใช้บริการไปก่อน เพราะรัฐบาลไม่สามารถไปบังคับโรงพยาบาลเอกชนได้ ซึ่งเป็นเรื่องของธุรกิจและผลประกอบการ ทั้งนี้ มีกฎหมายบังคับอยู่แล้ว
-------------------------------------
รัฐบาลไทย-ข่าวทำเนียบรัฐบาล-การรถไฟฯ แจ้งข้อปฏิบัติการเดินทางกับขบวนรถโดยสารพิเศษที่ 9085 (กรุงเทพ - ทุ่งสง) ตามข้อกำหนดของจังหวัดนครศรีธรรมราช
วันศุกร์ที่ 22 พฤษภาคม 2563
การรถไฟฯ แจ้งข้อปฏิบัติการเดินทางกับขบวนรถโดยสารพิเศษที่ 9085 (กรุงเทพ - ทุ่งสง) ตามข้อกําหนดของจังหวัดนครศรีธรรมราช
การรรถไฟแห่งประเทศไทย ได้รับการประสานงานจากอําเภอทุ่งสง จังหวัดนครศรรธรรมราช แจ้งเรื่อง การให้ผู้โดยสารที่เดินทางกับขบวนรถไฟมาสถานีชุมทางทุ่งสง โดยขบวนรถโดยสารพิเศษ ที่ 9085 (กรุงเทพ - ทุ่งสง)
และมีความประสงค์เดินทางข้ามจังหวัด ขอให้ผู้โดยสารติดต่อญาติมารับที่สถานี เนื่องจากจังหวัดนครศรีธรรมราช ไม่มีการให้บริการรถสาธารณะข้ามจังหวัดทุกเส้นทาง ตามคําสั่งขยายเวลาบังคับใช้มาตรการป้องกันการแพร่ระบาดของไวรัสโควิด-19 ไปจนถึงสิ้นเดือนพฤษภาคม 2563 หากกรณีที่เดินทางมาถึงสถานีชุมทางทุ่งสงแล้วไม่มีญาติหรือบุคคลมารอรับ จะไม่อนุญาตให้ผู้โดยสารดังกล่าวออกนอกพื้นที่อาคารสถานีโดยเด็ดขาด แต่สามารถพักค้างคืนภายในสถานีที่กําหนดได้ 1 คืน หากวันรุ่งขึ้น ยังไม่มีญาติมาติดต่อรอรับ ผู้โดยสารจะต้องเดินทางกลับโดยขบวนรถโดยสารพิเศษ ที่ 9086 (ทุ่งสง – กรุงเทพ)
เพื่อเป็นการอํานวยความสะดวกให้ผู้โดยสารที่เดินทางกับขบวนรถโดยสารพิเศษที่ 9085 (กรุงเทพ - ทุ่งสง) ที่มีปลายทางสถานีทุ่งสง และต้องการเดินทางข้ามเขตจังหวัดไปยังจังหวัดใกล้เคียง หากทราบข้อกําหนดของจังหวัดนครศรีธรรมราช ไม่มีญาติหรือบุคคลมารอรับ หากมีความประสงค์ลงจากขบวนรถก่อนถึงสถานีทุ่งสง สามารถคืนเงินค่าโดยสารส่วนต่างที่สถานีได้ทันที โดยไม่หักค่าธรรมเนียมแต่อย่างใด หรือ ประชาชนที่ซื้อตั๋วโดยสารเดินทางกับขบวนรถโดยสารพิเศษดังกล่าว หากไม่ประสงค์จะเดินทาง สามารถติดต่อขอคืนเงินได้เต็มราคาเป็นกรณีพิเศษที่ช่องจําหน่ายตั๋วสถานีรถไฟทุกแห่งทั่วประเทศ ตั้งแต่วันที่ 22 พฤษภาคม 2563 เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
การรถไฟฯ ขออภัยในความไม่สะดวกมา ณ โอกาสนี้.
รัฐบาลไทย-ข่าวทำเนียบรัฐบาล-อนุทิน เผย พ.ร.บ.ผลิตภัณฑ์สมุนไพรใหม่ เพิ่มความยืดหยุ่นการขออนุญาต
วันจันทร์ที่ 23 กันยายน 2562
อนุทิน เผย พ.ร.บ.ผลิตภัณฑ์สมุนไพรใหม่ เพิ่มความยืดหยุ่นการขออนุญาต
รองนายกรัฐมนตรีและรัฐมนตรีว่าการกระทรวงสาธารณสุข เผยพระราชบัญญัติผลิตภัณฑ์สมุนไพร พ.ศ.2562 เพิ่มความยืดหยุ่นวิธีขออนุญาต ช่วยให้ผลิตภัณฑ์สมุนไพรออกสู่ตลาดมากขึ้น เพิ่มโอกาสการแข่งขันในตลาดต่างประเทศ สร้างรายได้เกษตรกรไทย กระตุ้นเศรษฐกิจชาติ
รองนายกรัฐมนตรีและรัฐมนตรีว่าการกระทรวงสาธารณสุข เผยพระราชบัญญัติผลิตภัณฑ์สมุนไพร พ.ศ.2562 เพิ่มความยืดหยุ่นวิธีขออนุญาต ช่วยให้ผลิตภัณฑ์สมุนไพรออกสู่ตลาดมากขึ้น เพิ่มโอกาสการแข่งขันในตลาดต่างประเทศ สร้างรายได้เกษตรกรไทย กระตุ้นเศรษฐกิจชาติให้แข็งแรง
วันนี้ (23 กันยายน 2562) ที่ตึกบัญชาการ 1 ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขเป็นประธานประชุมคณะกรรมการสมุนไพรแห่งชาติ ครั้งที่ 1/2562 โดยมีนายแพทย์สุขุม กาญจนพิมาย ปลัดกระทรวงสาธารณสุข นายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก กระทรวง หน่วยงานที่เกี่ยวข้องร่วมประชุม และให้สัมภาษณ์ว่า การประชุมครั้งนี้เป็นครั้งแรกเพื่อรับทราบผลการขับเคลื่อนนโยบายการดําเนินงาน ตามพระราชบัญญัติผลิตภัณฑ์สมุนไพร พ.ศ. 2562 ที่มีส่วนสําคัญต่อการพัฒนาผลิตภัณฑ์สมุนไพรไทย แก้ไขในส่วนที่เป็นอุปสรรค เช่น การขอขึ้นทะเบียน การไม่สามารถกล่าวอ้างสรรพคุณของผลิตภัณฑ์จําพวกอาหารเสริม เป็นต้น จึงได้จัดทําพระราชบัญญัติผลิตภัณฑ์สมุนไพร พ.ศ. 2562 ขึ้น มีผลบังคับใช้เมื่อวันที่ 29 มิถุนายน 2562ที่ผ่านมา
นายอนุทินกล่าวว่า พ.ร.บ.ฉบับนี้ ได้ปรับปรุงในส่วนวิธีการอนุญาตขึ้นทะเบียนยาให้มีความยืดหยุ่นมากขึ้น ฟังเสียงประชาชน ได้มอบเป็นนโยบายให้สํานักงานคณะกรรมการอาหารและยา แก้ไขจุดที่เป็นปัญหาเพื่อให้เกิดประสิทธิภาพในการเห็นชอบและขึ้นทะเบียนให้ได้มากที่สุด เพราะประโยชน์ที่ได้รับคือจะได้ผลิตภัณฑ์สมุนไพรไทยที่มีคุณภาพ ปลอดภัยมากขึ้น ทดแทนการนําเข้ายาและผลิตภัณฑ์เสริมอาหารจากต่างประเทศ เพิ่มโอกาสการแข่งขันกับตลาดต่างประเทศ สร้างมูลค่าทางเศรษฐกิจ ส่งเสริมการพึ่งพาตนเอง เกิดประโยชน์ย้อนกลับสู่เกษตรกรที่มีผลผลิตในมือ ประชาชนมีทางเลือกทางสุขภาพ ส่งผลต่อการกระตุ้นเศรษฐกิจชาติให้แข็งแรง
“การนําสมุนไพรไทยมาแปรรูปเป็นสินค้า ทั้งยา อาหารเสริม เครื่องสําอาง ขอให้ปรับปรุงแพ็คเกจให้สวยงามน่าใช้ เพราะสินค้ามีคุณภาพดีอยู่แล้ว บางชนิดคุณภาพอาจจะดีกว่าแบรนด์ดังๆ ซึ่งจะช่วยสร้างรายได้เข้าประเทศ ซึ่งท่านนายกรัฐมนตรีให้ความสําคัญ และขอให้พัฒนาให้ดีเพื่อขยับฐานการสร้างรายได้เพิ่มขึ้น” นายอนุทินกล่าว
นายอนุทินกล่าวต่อว่า ในวันนี้ ที่ประชุมได้รับทราบความคืบหน้าและการขับเคลื่อนนโยบายและแผนงานด้านผลิตภัณฑ์สมุนไพรแห่งชาติ ระหว่างปี 2562-2564 เกี่ยวกับการกําหนดแผนแม่บทแห่งชาติว่าด้วยการพัฒนาสมุนไพรไทย ฉบับที่ 1 กลไกการขับเคลื่อนแผนงานด้านผลิตภัณฑ์สมุนไพร การวิจัยและนวัตกรรม และโครงการตามนโยบายรัฐบาลสมุนไพรเสริมเศรษฐกิจไทย รวมทั้งพิจารณา (ร่าง)ประกาศคณะกรรมการนโยบายสมุนไพรแห่งชาติ 3ฉบับ (ร่าง) แผนการวิจัยและนวัตกรรมสมุนไพรและการแพทย์แผนไทย
****************************** 23 กันยายน 2562
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 14– 20 ธันวาคม 2561 พบการกระทำผิด จำนวน 683 คดี คิดเป็นเงินค่าปรับ 9.56 ล้านบาท
วันศุกร์ที่ 21 ธันวาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 14– 20 ธันวาคม 2561 พบการกระทําผิด จํานวน 683 คดี คิดเป็นเงินค่าปรับ 9.56 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิต ได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจ จากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 14 - 20 ธันวาคม 2561) พบว่ามีการกระทําผิด จํานวน 683 คดี คิดเป็นเงินค่าปรับ 9.56 ล้านบาท โดยแยกเป็น
- สุรา จํานวน 398 คดี คิดเป็นเงินค่าปรับ 3.08 ล้านบาท
- ยาสูบ จํานวน 167 คดี คิดเป็นเงินค่าปรับ 4.48 ล้านบาท
- ไพ่ จํานวน 15 คดี คิดเป็นเงินค่าปรับ 0.19 ล้านบาท
- น้ํามันและผลิตภัณฑ์น้ํามัน จํานวน 39 คดี คิดเป็นเงินค่าปรับ 0.71 ล้านบาท
- น้ําหอม จํานวน 1 คดี คิดเป็นเงินค่าปรับ 0.05 ล้านบาท
- รถจักรยานยนต์ จํานวน 42 คดี คิดเป็นเงินค่าปรับ จํานวน 0.92 ล้านบาท
- สินค้าอื่น ๆ จํานวน 21 คดี รวมเป็นเงินค่าปรับ 0.14 ล้านบาท
โดยมีของกลางแยกเป็นน้ําสุรา จํานวน 8,626.755 ลิตร ยาสูบ จํานวน 7,196 ซอง ไพ่ จํานวน 710 สํารับ น้ํามันและผลิตภัณฑ์น้ํามัน จํานวน 15,614.000 ลิตร น้ําหอม จํานวน 422 ขวด รถจักรยานยนต์ จํานวน 50 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-จุดรับ-ส่งประชาชนของ ขสมก.
วันอังคารที่ 1 พฤศจิกายน 2559
จุดรับ-ส่งประชาชนของ ขสมก.
จุดรับ-ส่งประชาชนของ ขสมก.